Zero Dark Thirty

Zero Dark Thirty είναι αμερικανικό περιπετειώδες θρίλερ παραγωγής 2012, σε σκηνοθεσία της Κάθριν Μπίγκελοου και σε σενάριο του Μαρκ Μπόαλ. Η ταινία διηγείται την αποστολή των αμερικανικών ειδικών δυνάμεων να συλλάβουν ή να σκοτώσουν τον Οσάμα Μπιν Λάντεν. Πρωταγωνιστούν οι Τζέσικα Τσάστεϊν, Τζέισον Κλαρκ, Τζόελ Έντγκερτον, Κρις Πρατ, Τζέιμς Γκαντολφίνι, Μαρκ Στρονγκ, Έδγαρ Ραμίρες, Ρίκι Σέκον, Τζένιφερ Ελ και Κάιλ Τσάντλερ.

Η ταινία κυκλοφόρησε σε περιορισμένο κύκλωμα αιθουσών στις 19 Δεκεμβρίου 2012 και ευρέως στις 11 Ιανουαρίου 2013. Απέσπασε διθυραμβικά σχόλια από τους κριτικούς και έλαβε 5 υποψηφιότητες για Όσκαρ, μεταξύ των οποίων για Καλύτερη Ταινία και Α' Γυναικείου Ρόλου για την ερμηνεία της Τζέσικα Τσάστεϊν, κερδίζοντας ένα. Η Τσάστεϊν βραβεύτηκε με τη Χρυσή Σφαίρα Α' Γυναικείου Ρόλου - Δράμα.

 Πλοκή 

Μετά τις επιθέσεις της 11ης Σεπτεμβρίου, ένα κυνηγητό, που κράτησε μια δεκαετία, ξεκίνησε για να βρεθεί ο αρχηγός της Αλ Κάιντα, τον Οσάμα Μπιν Λάντεν. Μία ελίτ ομάδα μυστικών και στρατιωτικών χειριστών, που εργάζονται μυστικά σε όλη την υφήλιο, αφοσιώνεται σε ένα και μοναδικό στόχο: να βρει και να εξαλείψει τον Μπιν Λάντεν.

 Ηθοποιοί και Χαρακτήρες 
 Τζέσικα Τσάστεϊν στο ρόλο μιας Πράκτορα της CIA
 Τζέισον Κλαρκ στο ρόλ ενός Πράκτορα της CIA
 Τζόελ Έντγκερτον στο ρόλο ενός μέλους της Ομάδας SEAL 6
 Κρις Πρατ στο ρόλο ενός μέλους της Ομάδας SEAL 6
 Νας Έντγκερτον στο ρόλο ενός μέλους της Ομάδας SEAL 6
 Τέιλορ Κίνεϊ στο ρόλο ενός μέλους της Ομάδας SEAL 6
 Τζέιμς Γκαντολφίνι στο ρόλο του Λίον Πανέτα
 Μαρκ Στρονγκ στο ρόλο ενός αξιωματικού της CIA
 Ρίκι Σέκον στο ρόλο του Οσάμα Μπιν Λάντεν
 Κάιλ Τσάντλερ στο ρόλο του κορυφαίου στρατηγικού αναλυτή της CIA που βρίσκεται στο Πακιστάν
 Έδγαρ Ραμίρες
 Τζένιφερ Ελ
 Στίβεν Ντιλέιν
 Νίνα Αριάντα

 Παραγωγή 
 Σενάριο 
Η Κάθριν Μπίγκελοου και ο Μαρκ Μπόαλ είχαν δουλέψει και ολοκληρώσει ένα σενάριο βασισμένο στην πολιορκία του Τόρα Μπόρα στο Αφγανιστάν το 2001, όπου κρυβόταν ο Μπιν Λάντεν. Ήταν έτοιμοι να ξεκινήσουν τα γυρίσματα όταν άκουσαν στις ειδήσεις ότι ο Μπιν Λάντεν σκοτώθηκε. Ακύρωσαν αμέσως το πρότζεκτ τους και ανακατεύθυναν την εστίασή τους, αρχίζοντας κατ' ουσίαν από την αρχή. "Μεγάλο μέρος της δουλειάς που έκανα για το πρώτο σενάριο και πολλές από τις επαφές που έκανα, με βοήθησαν", είπε ο Μπόαλ σε μια συνέντευξή του. Πρόσθεσε "Τα χρόνια που πέρασα μιλώντας σε στρατιωτικούς και μυστικούς φορείς που εμπλέκονταν στην καταπολέμηση της τρομοκρατίας ήταν χρήσιμα και στα δύο πρότζεκτ. Πολλές από τις πηγές που ανέπτυξα πολύ, πολύ καιρό πριν συνέχισαν να είναι χρήσιμες γι' αυτήν την εκδοχή".

 Τίτλος 
Ο τίτλος της ταινίας στα πρώτα στάδια ανάπτυξης ήταν For God and Country Ο τίτλος Zero Dark Thirty επιβεβαιώθηκε επισήμως στο τέλος του τίζερ τρέιλερ. Η Μπίγκελοου εξήγησε για τον τίτλο "Είναι στρατιωτικός όρος για τα 30 λεπτά μετά τα μεσάνυχτα και αναφέρεται επίσης στο σκοτάδι και στη μυστικότητα που έντυσαν την αποστολή". Στη στρατιωτική αργκό μεταφράζεται ως "τριάντα λεπτά μετά τα μεσάνυχτα" και ουσιαστικά σηματοδοτεί την ώρα που έγινε η εισβολή των Αμερικανών κομάντο στο κρησφύγετο του Οσάμα μπιν Λάντεν στις 2 Μαΐου του 2011.

 Αντιδράσεις 
Η ταινία πολύ πριν κυκλοφορήσει στις αίθουσες προκάλεσε πολλές αντιδράσεις. Μερίδα Αμερικάνων κατηγόρησαν τον Πρόεδρο της Αμερικής Μπαράκ Ομπάμα ότι έθεσε σε κίνδυνο την ασφάλεια των Ηνωμένων Πολιτειών επειδή έδωσε πρόσβαση στην ομάδα της Μπίγκελοου σε απόρρητα στοιχεία μιας εκ των σημαντικότερων αποστολών της αμερικανικής ιστορίας. Με την ίδια κατηγορία οι Ρεπουμπλικάνοι προσπαθούν να υποβαθμίσουν την όποια απήχηση της ταινίας καθώς θα επηρεάσει τους σινεφίλ ψηφοφόρους κατά τη διάρκεια των προεδρικών εκλογών των ΗΠΑ, αφού η εξόντωση του Μπιν Λάντεν αποτελεί ένα από τα ισχυρότερα χαρτιά του Ομπάμα για επανεκλογή. Γι' αυτό το λόγο η Sony Pictures αποφάσισε να κυκλοφορήσει την ταινία μετά τις εκλογές. Ο σεναριογράφος της ταινίας Μαρκ Μπόαλ διέψευσε ότι η ταινία φέρει την όποια πολιτική συμπάθεια στο πρόσωπο του Ομπάμα, λέγοντας "Δεν υπάρχει καμιά πολιτική ατζέντα στην ταινία. Ο κόσμος θα εκπλαγεί όταν τη δει".

Box office
Με προϋπολογισμό 40.000.000 δολάρια, το Zero Dark Thirty έκανε άνοιγμα τριημέρου στην 1η θέση με 24,4 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 95,7 εκατομμύρια δολάρια και στον υπόλοιπο κόσμο συγκέντρωσε 37,1 εκατομμύρια δολάρια. Παγκοσμίως απέφερε 132,8 εκατομμύρια δολάρια.

 Βραβεία & Υποψηφιότητες 
ΟργάνωσηΚατηγορίαΥποψήφιοςΑποτέλεσμαΌσκαρ  Καλύτερη Ταινία    Πρωτότυπο Σενάριο  Μαρκ Μπόαλ   Α' Γυναικείου Ρόλου  Τζέσικα Τσάστεϊν   Μοντάζ  Ντίλαν Τίσενορ & Γουίλιαμ Γκόλντενμπεργκ   Μοντάζ Ηχητικών Εφέ  Πολ Ν. Τζ. Ότοσον   Χρυσές Σφαίρες  Καλύτερη Ταινία - Δράμα    Σκηνοθεσία  Κάθριν Μπίγκελοου    Σενάριο  Μαρκ Μπόαλ   Α' Γυναικείου Ρόλου - Δράμα  Τζέσικα Τσάστεϊν   Screen Actors Guild Awards  Καλύτερη Γυναικεία Ερμηνεία σε Πρωταγωνιστικό Ρόλο  Τζέσικα Τσάστεϊν  BAFTA  Καλύτερη Ταινία    Σκηνοθεσία  Κάθριν Μπίγκελοου    Πρωτότυπο Σενάριο  Μαρκ Μπόαλ   Α' Γυναικείου Ρόλου  Τζέσικα Τσάστεϊν   Μοντάζ  Ντίλαν Τίσενορ & Γουίλιαμ Γκόλντενμπεργκ  

 Παραπομπές 

 Εξωτερικοί σύνδεσμοι 
 Επίσημη ιστοσελίδα
 Zero Dark Thirty στο IMDB

Κατηγορία:Αμερικανικές ταινίες της δεκαετίας 2010
Κατηγορία:Ταινίες παραγωγής Columbia Pictures
Κατηγορία:Ταινίες του 2012
Κατηγορία:Αμερικανικές θρίλερ ταινίες δράσης
Κατηγορία:Αγγλόφωνες ταινίες
Κατηγορία:Αμερικανικές πολεμικές ταινίες
Κατηγορία:Ταινίες με μουσική σύνθεση Αλεξάντρ Ντεσπλά
Κατηγορία:Ταινίες παραγωγής Icon Productions
Κατηγορία:Ταινίες βασισμένες στις Επιθέσεις της 11ης Σεπτεμβρίου 2001
Κατηγορία:Ταινίες γυρισμένες στην Ιορδανία
Κατηγορία:Ταινίες γυρισμένες στην Πολωνία
Κατηγορία:Ταινίες βασισμένες σε πραγματικά γεγονότα
Κατηγορία:Ταινίες σε σκηνοθεσία Κάθριν Μπίγκελοου
Κατηγορία:Ταινίες τοποθετημένες στη Νεβάδα
Κατηγορία:Ταινίες τοποθετημένες στην Ουάσινγκτον, Π.Κ.
Κατηγορία:Ταινίες με ηθοποιό που κέρδισε Χρυσή Σφαίρα Α΄ Γυναικείου Ρόλου (Δράμα)